open-index/open-wikipedia-markdown huggingface dataset:
सुप्रभातम्

**सुप्रभातम्** जो शुभ और प्रभात शब्दों के मेल से बना है, सुप्रभातकाव्य शैली का एक संस्कृत कविता है। यह छंदों का एक संग्रह है जिसे हिन्दू धर्म में सवेरे-सवेरे देवता को जगाने के लिए सुनाया जाता है।

सबसे प्रसिद्ध सुप्रभातम् कृति वेंकटेश सुप्रभातम् है, जिसे तिरुपति में वेंकटेश भगवन को जगाने के लिए सुनाया जाता है। इसके अलावा आप शुभ प्रभात का उपयोग अपने मित्र गण आदि को सुबह की नमस्ते बोलने के लिए कर सकते हैं। यदि आप सोशल मीडिया का उपयोग करते हैं तो आप अपने मित्रगण आदि को शुभ प्रभात शायरी भेजकर दिन की शुरुआत कर सकते हैं।

**उदाहरण:**  

*मत हार हौसला जिंदगी से ऐ मुसाफ़िर,*

*अगर दर्द यहां मिला है तो दवा भी यहीं मिलेगी। (सुप्रभात )[https://web.archive.org/web/20190414045925/https://www.tophindistory.org/2019/04/good-morning-shayari.html]*

## वेंकटेश्वर सुप्रभातम्
वेंकटेशसुप्रभातम् की रचना लगभग 1430 ई में श्री अनन्ताचार्य ने की थी।

## अन्य सुप्राभातम्
* श्रीविघ्नेश्वरसुप्राभातम्
* श्रीसिद्धिविनायकसुप्राभातम्
* श्रीकाशीविश्वनाथसुप्राभातम्
* श्रीसीतारामसुप्राभातम्

## बाहरी कड़ियाँ
*एम॰ एस॰ सुब्बुलक्ष्मी द्वारा गाया गया सुप्रभातम्
*}
चन्नपट्न रामस्वामि सिंह

**चन्नपट्न रामस्वामि सिंह** (), जिन्हें मुख्यतः **सी॰आर॰ सिंह** () के नाम से जाना जाता है (16 जून 1942 – 28 फ़रवरी 2014), भारतीय अभिनेता, फ़िल्म निर्देशक और नाटककार थे। उन्हें मुख्यतः कन्नड़ फ़िल्मों और स्टेज शो में उनके योगदानों के लिए जाना जाता है। उन्होंने अपना कैरियर बंगलौर स्थित एक रंगमंच से किया था। २८ फ़रवरी २०१४ को बंगलौर के एक निजी अस्पताल में उनका निधन हो गया।

## सन्दर्भ

## बाहरी कड़ियाँ
*
*फेसबुक प्रोफाइल
*रंगमंच से फ़िल्मों तक का सफर (Journey from play to film)

श्रेणी:1942 में जन्मे लोग
श्रेणी:२०१४ में निधन
वेंकटेश्वर

**वेंकटेश्वर** (, , , ) भगवान विष्णु के दशावतारों में से नवें एवम् चौबीस अवतारों में से तेइसवें अवतार माने जाते हैं। उन्हें **गोविंदा**, **श्रीनिवास**, **बालाजी**, **वेंकट** आदि नामों से भी जाना जाता है। भगवान विष्णु ने यह अवतार कृष्ण अवतार के बाद द्वापर युग के सबसे अंतिम चरण में माता लक्ष्मी को खोजने के लिए लिया था। 

ऐसा माना जाता है कि विष्णु ने कुछ समय के लिए स्वामी पुष्करणी नामक तालाब के किनारे निवास किया था। यह तालाब तिरुमला के पास स्थित है। तिरुमाला-तिरुपति के चारों ओर स्थित पहाड़ियाँ, शेषनाग के सात फनों के आधार पर बनीं 'सप्तगिर‍ि' कहलाती हैं। वैकुण्ठ एकादशी के अवसर पर लोग तिरुपति वेन्कटेशवर मन्दिर पर प्रभु के दर्शन के लिए आते हैं, जहाँ पर आने के पश्चात उनके सभी पाप धुल जाते हैं। मान्यता है कि यहाँ आने के पश्चात व्यक्ति को जन्म-मृत्यु के बंधन से मुक्ति मिल जाती है।

## जन्म
श्री वेंकटेश्वर भगवान के जन्म के विषय में कोई कथा नहीं दी गई है। दक्षिण भारतीय लोगों के मतानुसार और श्रीमत भागवत पुराण के अनुसार श्री वेंकटेश्वर भगवान ने किसी स्त्री से जन्म नहीं लिया था। वे स्वयं प्रकट हुए थे। उनकी पालक माता वकुला देवी को माना गया है। इनके अवतरण उस समय हुआ था जब महर्षि भृगु ने त्रिदेवों की परीक्षा लेने के लिए भगवान विष्णु के वक्ष पर जोरदार लात मारी। इससे भगवान विष्णु के स्थान पर माता लक्ष्मी क्रोधित हो गई और बैकुण्ठ छोड़कर चली गई। भगवान विष्णु ने उस समय वेंकटेश्वर के रूप में पृथ्वी पर प्रकट होने का निश्चय किया। उन्होंने निसंतान स्त्री वकुला को मातृत्व का सुख दिया था। वकुला ने इन्हें श्रीनिवास नाम दिया था। श्रीमत भागवत पुराण के अनुसार वकुला पूर्व जन्म में भगवान विष्णु के कृष्ण अवतार में उनकी पालक माता यशोदा थी। भगवान श्रीकृष्ण ने उन्हें उनके अंतिम समय में आश्वासन दिया कि अगले जन्म में वे उनके पुत्र रूप में पुन: उत्पन्न होंगे और वे उनका विवाह भी देख पाएंगी। जिस कारण यशोदा ने वकुला रूप में दोबारा जन्म लिया। 

## श्री वेंकटेश्वर स्वामी के गरीब होने का कारण
माता लक्ष्मी के जाने के बाद भगवान विष्णु श्रीहीन हो गए थे। साथ ही वकुला भी बहुत ही निर्धन थी। भगवान विष्णु ने तब धन के देवता और यक्षों के राजा कुबेर से धन मांगा और कहा कि वे कलयुग के अंत तक उनका धन ब्याज समेत लौटा देंगे। कुबेर से लिए हुए धन से श्रीनिवास भगवान ने उनसे विवाह कर लिया। विवाह के पश्चात् भगवान वेंकटेश्वर ने वकुला को उनके पूर्व जन्म के विषय में बताया और उन्हें जन्म मृत्यु के चक्र से मुक्त कर दिया। देवताओं के आग्रह पर भगवान विष्णु वेंकटेश्वर अवतार में और माता लक्ष्मी पद्मावती अवतार में वहीं बस गए। माता लक्ष्मी को साथ लेकर भगवान विष्णु वापस बैकुंठ आ गए। 

## इन्हें भी देखें
*तिरुपति वेन्कटेशवर मन्दिर
*तिरुपति
श्रेणी:हिन्दू देवता
शंकराचार्य मंदिर

**शंकराचार्य मंदिर** कश्मीर के शंकराचार्य पर्वत या गोपाद्री पर्वत पर स्थित एक प्राचीन मंदिर है। इसे **'ज्येष्ठेश्वर मंदिर**' और 'पास-पहाड़' भी कहते हैं। वस्तुतः यह शिवमंदिर है। यह मन्दिर समुद्र तल से ३०० मीटर की ऊंचाई पर स्थित है। यह केवल पत्थरों से निर्मित है। आदि शंकराचार्य ने मंदिर का दौरा किया। तब से यह उनके नाम पर पड़ा है ।

## सन्दर्भ

## बाहरी कड़ियाँ

श्रेणी:जम्मू और कश्मीर में पर्यटन आकर्षण
श्रेणी:जम्मू और कश्मीर में हिन्दू मंदिर
थैलियम

**थैलियम** (Thallium) एक रासायनिक तत्त्व है। यह आवर्त सारणी के तृतीय मुख्य समूह का अंतिम तत्व है। इसके दो स्थिर समस्थानिक प्राप्त हैं, जिनकी द्रव्यमान संख्याएँ २०३ एवं २०५ हैं। इसके अतिरिक्त इसके नौ अस्थिर समस्थानिक ज्ञात हैं। इनकी द्रव्यमान संख्याएँ १९९, २००, २०२, २०४, २०६, २०७, २०८, २०९ और २१० हैं। इनमें कुछ रेडियधर्मी अयस्कों में मिलते हैं और कुछ कृत्रिम साधनों द्वारा उपलब्ध हैं। इस तत्व की खोज अंग्रेज वैज्ञानिक विलियम क्रुक्स ने १८६१ ईo में एक विशेष सेलेनियम युक्त पायराइट (seleniferous pyrite) में वर्णक्रममापी (spectroscopic) उपकरण द्वारा की। उन्होंने भूर्जित (roasted) अयस्क की धूल के वर्णक्रममापी निरीक्षण में एक हल्के हरे रंग की रेखा देखी, जिसके कारण इस तत्व का नाम थैलियम रखा। इस तत्व को लैमी (Lamy) ने सर्वप्रथम पृथक् कर इसके गुणधर्म का निरीक्षण किया।

अनेक पायराइट अयस्कों में थैलियम न्यून मात्रा में वर्तमान रहता है। केवल क्रुसाइट (Crookesite) नामक अयस्क में यह १७% मात्रा में उपस्थित रहता है। सामान्यत: यह कुछ अयस्कों की चिमनी (flue) धूल, या सल्फ्यूरिक अम्ल बनते समय प्रकोष्ठ कीच (chamber mud), से निकाला जाता है। कीच को उबलते जल से उपचारित करने पर थैलियम सल्फेट का विलयन बन जाता है, जिसे छानकर हाइड्रोक्लोरिक अम्ल द्वारा क्लोराइड में परिवर्तित करते हैं। क्लोराइड को फिर सल्फ्यूरिक अम्ल की क्रिया द्वारा सल्फेट में परिणत करने से अन्य अपद्रव्य दूर हो जाते हैं। उबलते जल की क्रिया से केवल थैलियम सल्फेट ही घुलता है। विलयन के विद्युद्विश्लेषण अथवा यशद धातु की प्रक्रिया द्वारा थैलियम धातु मिलती है।

## गुणधर्म
थैलियम नीले श्वेत रंग की धातु है। यह अति नम्र और लोचरहित होती है। इसके भौतिक गुणधर्म निम्नलिखित हैं :

:संकेत -- ** Tl **
:परमाणु संख्या -- ८१,
:परमाणु भार -- २०४.३७,
:गलनांक -- ३०० डिग्री सेंo,
:क्वथनांक -- १,४६० डिग्री सेंo,
:घनत्व -- ११,८५ ग्राम प्रति घo सेंमीo,
:परमाणु व्यास -- ३.४२ ऐंगस्ट्रॉम।

यह एकपरमाणुक (monoatomic) अवस्था में रहता है। वायु में रखने पर इसपर ऑक्साइड की परत जम जाती है। थैलियम वायु और जल के संयुक्त प्रभाव से थैलियम हाइड्रॉक्साइड (TlOH) में परिणत हो जाता है। उच्च ताप पर यह जल का विघटन कर हाइड्रोजन मुक्त करता है। वायु में गरम करने पर थैलियम शीघ्र ऑक्सीकृत हो लाल या बैंगनी वाष्प उत्पन्न करता है।

थैलियम नाइट्रिक अम्ल अथवा सल्फ्यूरिक अम्ल में शीघ्र, परंतु हाइड्रोक्लोरिक अम्ल में मंद गति से, घुलता है।

## यौगिक
थैलियम दो प्रकार के लवण बनाता है : एक और तीन संयोजकता के। थैलस लवण एक संयोजकता के एवं थैलिक तीन संयोजकता के लवण हैं।

थैलस हाइड्रॉक्साइड (TlOH) में क्षारीय गुण वर्तमान है। यह पीले रंग के मणिभ बनाता है, जो जल में शीघ्र घुल जाते हैं। इसको गरम करने पर काले रंग का ऑक्साइड (TlO2) बनता है। इसके अतिरिक्त एक संयोजिकता वाले लवण थैलस क्लोराइड (TlCl), थैलस कार्बोनेट (Tl2CO3), थैलस सल्फेट (Tl2SO4), थैलस नाइट्रेट (TINO3) सरलता से बनाए जा सकते हैं।

थैलियम को उच्च ताप (५०० से ७०० डिग्री सेंo) पर वायु या ऑक्सीजन में रखने पर थैलिक ऑक्साइड (Tl2O3) बनता है। इस संयोजकता के कुछ विशेष यौगिक हैं : थैलिक क्लोराइड (TICI3), थैलिक आयोडाइड (Tl I2), थैलिक सल्फेट [ Tl2 (SO4) 7H2 O ] थैलिक नाइट्रेट [ Tl (NO3)3 3H2O ] आदि।

## उपयोग
काँच में थैलियम के यौगिक मिलाने से उसका अपवर्तनांक बढ़ जाता है, जिस कारण यह कुछ विशेष उपयोगी काच बनाने में काम आता है। थैलियम के यौगिक कार्बनिक संश्लेषण में उपयोगी माने गए हैं। थैलियम लवण विषैले होते हैं।

श्रेणी:थैलियम
श्रेणी:रासायनिक तत्व
श्रेणी:संक्रमणोपरांत धातु
श्रेणी:धातु
८५वें अकादमी पुरस्कार

**८५वें अकादमी पुरस्कारों** का आयोजन २४ फ़रवरी २०१३ को कैलिफ़ोर्निया के लॉस एंजेल्स में डॉल्बी थिएटर, हॉलीवुड में हुआ।

## सन्दर्भ

श्रेणी:सिनेमा
श्रेणी:पुरस्कार
भुवनेश चतुर्वेदी

**भुवनेश चतुर्वेदी** (२२ जून १९३१ - २ मार्च २०१४) एक भारतीय राजनीतिज्ञ थे। वो भारत सरकार में १९९३ से १९९६ तक राज्यमंत्री रहे। वो कोटा से १९७८ से १९९६ तक सांसद और कोटा से ही १९७२ से १९७७ तक विधायक रहे।
## सन्दर्भ

श्रेणी:1931 में जन्मे लोग
श्रेणी:२०१४ में निधन
श्रेणी:राज्यसभा सदस्य
श्रेणी:भारत सरकार के मंत्री
रूसी हिन्दू परिषद

**रूसी हिन्दू परिषद** रूस के हिन्दू धर्मावलम्बियों की प्रतिनिधि संस्था है। इसकी स्थापना १९ दिसम्बर २०११ को की गयी थी। साधू प्रिय दास इसके वर्तमान अध्यक्ष हैं। इस संस्था का गठन रूस के टोम्स्क शहर की अदालत में भगवत गीता को एक उग्र साहित्य घोषित करते हुए प्रतिबंध लगाने की माँग के मुकदमे के चलते किया गया था। रूस में बसे करीब १५,००० भारतीय मूल के नागरिकों ने उस समय व्यक्तिगत तथा संगठनात्मक रूप से भारत की मनमोहन सिंह सरकार से हस्तक्षेप का अनुरोध किया था।

## सन्दर्भ

श्रेणी:हिन्दू संगठन
प्रसून जोशी

**प्रसून जोशी** (जन्म: 16 सितम्बर 1968) हिन्दी कवि, लेखक, पटकथा लेखक और भारतीय सिनेमा के गीतकार हैं। वे विज्ञापन जगत की गतिविधियों से भी जुड़े हैं और अन्तर्राष्ट्रीय विज्ञापन कंपनी 'मैकऐन इरिक्सन' में कार्यकारी अध्यक्ष हैं। फ़िल्म ‘तारे ज़मीन पर’ के गाने ‘मां...’ के लिए उन्हें 'राष्ट्रीय पुरस्कार' भी मिल चुका है। अब सेंसर बोर्ड के चेयरमैन हैं

## प्रारंभिक जीवन और शिक्षा
प्रसून का जन्म उत्तराखंड के अल्मोड़ा ज़िले के दन्या गाँव में 16 सितम्बर 1968 को हुआ था। उनके पिता का नाम देवेन्द्र कुमार जोशी और माता का नाम सुषमा जोशी है। उनका बचपन एवं उनकी प्रारम्भिक शिक्षा  टिहरी, गोपेश्वर, रुद्रप्रयाग, चमोली एवं नरेन्द्रनगर में हुई, जहां उन्होने एम.एससी. और उसके बाद एम.बी.ए. की पढ़ाई की।

## कार्यक्षेत्र
उनकी तीन पुस्तकें प्रकाशित हुई है। दिल्ली ६’, ‘तारे ज़मीन पर’, ‘रंग दे बसंती’, ‘हम तुम’ और ‘फना’ जैसी फ़िल्मों के लिए कई सुपरहिट गाने लिखे हैं। फ़िल्म ‘लज्जा’, ‘आंखें’, ‘क्योंकि’ में संगीत दिया है। ‘ठण्डा मतलब कोका कोला’ एवं ‘बार्बर शॉप-ए जा बाल कटा ला’ जैसे प्रचलित विज्ञापनों के कारण उन्हे अन्तर्राष्ट्रीय मान्यता मिली।

## सम्मान/पुरस्कार
*'शैलेंद्र सम्मान'। 
*सुपरहिट फ़िल्म ‘तारे ज़मीन पर’ के गाने ‘मां...’ के लिए राष्ट्रीय पुरस्कार।
*सर्वश्रेष्ठ गीतकार का फ़िल्मफ़ेयर पुरस्कार ("मां" के लिए 2007 और "चांद् सिफ़ारिश" के लिए 2008)
*2024  का राष्ट्रीय किशोरकुमार सम्मान 

## सन्दर्भ

## बाहरी कड़ियाँ

*प्रसून जोशी के पांच मंत्र 
*खुद के लिए गीत लिखते हैं प्रसून 

श्रेणी:गीतकार
श्रेणी:फ़िल्मी गीतकार
श्रेणी:हिन्दी कवि
श्रेणी:1971 में जन्मउत्तराखण्लmadarchodsabh
श्रेणी:उत्तराखण्ड
श्रेणी:जीवित लोग
श्रेणी:उत्तराखण्ड के लोग
भूली, झारखण्ड

**भूली** झारखंड (भारत) राज्य के धनबाद जिले में स्थित हिन्दू, आदिवासी और मुसलमान बहुल नगर है। धनबाद से ५ किलोमीटर दूर स्थित इस नगर की आबादी करीब डेढ लाख की है। एशिया की सबसे बडी श्रमिक नगरी धूली को १९६० में बसाया गया था। भारत के तत्कालीन श्रम एवं कल्याण मंत्री बाबू जगजीवन राम ने इसका शिलान्यास किया था। कोलियरी के राष्ट्रीयकरण के बाद इसका ऱखरखाव भारत कोकिंग कोल लिमिटेड कर रही है।

श्रेणी:झारखंड के शहर
माइकल फिलिप एंडरसन

**माइकल फिलिप एंडरसन** (दिसम्बर २५, १९५९ - फ़रवरी १, २००३) संयुक्त राज्य वायुसेना और नासा अंतरिक्षयात्री थे। वो कोलंबिया अन्तरिक्ष यान आपदा में मारे गये सात यात्रियों में से एक थे। उनके साथ अन्य यात्री कल्पना चावला, डेविड ब्राउन, लॉरेल क्लॉर्क, रिक हसबैंड, विलियम मैककूल और इलान रेमोन थे।
## सन्दर्भ

श्रेणी:1959 में जन्मे लोग
श्रेणी:२००३ में निधन
लॉरेल क्लॉर्क

**लॉरेल ब्लेयर साल्टोन क्लार्क** (१० मार्च १९६१ - १ फ़रवरी २००३) चिकित्सक, संयुक्त राज्य वायुसेना कप्तान और नासा अंतरिक्षयात्री थीं। वो कोलंबिया अन्तरिक्ष यान आपदा में मारे गये सात यात्रियों में से एक थे। उनके साथ अन्य यात्री कल्पना चावला, माइकल फिलिप एंडरसन, डेविड ब्राउन, रिक हसबैंड, विलियम मैककूल और इलान रेमोन थे।

## सन्दर्भ

श्रेणी:1961 में जन्मे लोग
श्रेणी:२००३ में निधन
इलान रेमोन

**इलान रेमोन** (२० जून १९५४ - १ फ़रवरी २००३) इजरायली वायुसेना में इजरायल यहूदि लड़ाकू पायलट और बाद में प्रथम इजरायली अंतरिक्षयात्री बने। वो कोलंबिया अन्तरिक्ष यान आपदा में मारे गये सात यात्रियों में से एक थे। उनके साथ अन्य यात्री कल्पना चावला, माइकल फिलिप एंडरसन, डेविड ब्राउन, लॉरेल क्लॉर्क, रिक हसबैंड और विलियम मैककूल थे।

## सन्दर्भ

श्रेणी:1954 में जन्मे लोग
श्रेणी:२००३ में निधन
भारतीय मानचित्रकला

[right|thumb|250px|[नैन सिंह रावत भारत के महान मानचित्रकार थे। एशिया महाद्वीप के भौगोलिक ज्ञान के परिवर्धन के लिए उनको १८७६ ई में रॉयल जिओग्राफिकल सोसायटी का स्वर्ण पदक प्रदान किया गया।]]
अभी प्राचीन भारत की मानचित्र कला तथा संबंधित भौगोलिक ज्ञान के विषय में शोध कार्य नहीं हुआ है, लेकिन अन्य विषयों के शोध कार्यों से संबंधित तथ्यों से यह स्पष्ट हो जाता है कि प्राचीन भारतीयों ने मानचित्र कला में पर्याप्त उन्नति की थी।

जोजेफ स्क्वार्टबर्ग (Joseph E. Schwartzberg (2008)) का विचार है कि कांस्य युगीन सिन्धु घाटी की सभ्यता (c. 2500–1900 BCE) मानचित्रकला से परिचित थी। यह बात वहाँ खनन से प्राप्त वस्तुओं में सर्वेक्षण उपकरण तथा मापन दण्ड (measuring rods) से स्पष्ट होती है। इसके अलावा बड़े आकार की निर्माण-योजनाएँ, ब्रह्माण्डीय चित्र, तथा मानचित्र निर्माण से सम्बन्धित सामग्री भारत में वैदिक काल से ही नियमित रूप से मिलती है।

परिलेखन ज्ञान, प्रक्षेप, सर्वेक्षण, शुल्व सूत्र तथा तत्संबंधी विविध प्रकार के यंत्रों के निर्माण एवं ज्ञान का आभास प्राचीन पुस्तकों में मिलता है। यह कला रोमनों से बहुत पहले ऋग्वेद (4,000 ई0 पू0 से 1,500 ई0 पू0), बौधायन (800 ई0 पूर्व), आपस्तंब एवं कात्यायन के काल में उन्नत अवस्था में थी। भूमि पर विभिन्न आकृतियों और योजना लेखों के खींचने की परिपाटी बौधायन से पहले ही प्रारंभ हो चुकी थी। पाणिनि के अष्टाध्यायी से भी सर्वेक्षण ज्ञान की स्थिति का पता चलता है। मौर्य काल में सुसंगठित सर्वेक्षण ज्ञान की स्थिति, मानचित्रों को समाहित कर्यों में उपयोग करने की परंपरा तथा जातकों में शुल्व कार्य में यष्टि और रज्जु के प्रयोग आदि तथ्यों के उल्लेख से स्पष्ट हैं कि भारतीय लोग मानचित्रों के निर्माता ही नहीं थे, वरन्‌ उसका कुशल और व्यावहारिक उपयोग भी करते थे। सूर्यसिद्धांत तथा विविध ज्योतिष ग्रंथों में भूगोल एवं तत्संबंधी चित्रों एवं सीमांकन रेखाचित्रों आदि के संबंध में सर्वार्थवाची शब्द **'परिलेख**' का उपयोग हुआ है। विभिन्न खगोल संबंधी कार्यों तथा ग्रहण आदि के अवसर पर विविध ग्रह उपग्रहों की स्थितियों, मार्गों आदि को प्रक्षेप प्रतिपाद के द्वारा दिखलाया जाता था। सूर्यसिद्धांत के अनुसार गोलक पर अक्षांश, देशांतर, क्रांति, विषुवत आदि को अंकित करने की रीतियाँ बताई गई हैं। उसी पुस्तक से स्पष्ट होता है कि जल द्वारा तलमापन (levelling) किया जाता था, जो आजकल स्पिरिट लेवल (spirit level) से किया जाता है।

अक्षांश, देशांतर के स्थान पर सर्वप्रथम भारतीय पुराणकारों ने पृथ्वी के चारों ओर चार प्रमुख स्थानों, यथा श्रीलंका, श्रीलंका से 90° पूर्व यमकोटि, श्रीलंका से 90° पश्चिम सिद्धपुर तथा उसके विपरीत अध:भाग में रोमकपत्तन, का उल्लेख करते हुए सूर्य की दृश्यमान गति को स्पष्ट किया है। यहीं से बाद में अक्षांश तथा देशांतर का सूत्रपात होता है। प्रक्षेप की पद्धति का सूत्रपात भी सर्वप्रथम ज्योतिष ग्रंथों में ही मिलता है। आर्यभट्ट ने ही सर्वप्रथम पाई का वास्वविक फल तथा वृत्त का क्षेत्रफल निकलने की रीति बतलाई। पौराणिक काल में जंबू द्वीप आदि का मानचित्र बनाकर उन्हें मंजूषा में रखा जाता था। एक वर्ग हस्त के समपटल पर मानचित्र बनाने की पद्धति पाई जाती है।

## इन्हें भी देखें
* भारतीय सर्वेक्षण (Survey of India)
* नैन सिंह रावत

श्रेणी:मानचित्रकला
भारतीय प्राणि सर्वेक्षण

right|300px|
**भारतीय प्राणि सर्वेक्षण** (जूलोजिकल सर्वे ऑफ इण्डिया / जेडएसआई) पर्यावरण और वन मंत्रालय का एक अधीनस्थ संगठन है। इसकी स्थापना १९१६ में की गयी थी ताकि पशुवर्ग संबंधी असाधारण विविधता के धनी भारतीय उपमहाद्वीप के प्राणियों के बारे में हमारा ज्ञानभण्डार बढ़ सके। इसका मुख्यालय कोलकाता में है और इसके 16 क्षेत्रीय स्टेशन देश के विभिन्न भौगोलिक स्थानों में स्थित है।  सबसे पहले १८७५ में कोलकाता के भारतीय संग्रहालय में प्राणि प्रभाग स्थापित किया गया। 

## गतिविधियाँ
भारतीय प्राणि सर्वेक्षण द्वारा निम्नलिखित गतिविधियां की जा रही हैं-

*(क) राज्यों के जीवों का अध्ययन 

*(ख) संरक्षण क्षेत्रों के जीव

*(ग) महत्वपूर्ण पारिस्थितिकी प्रणालियों के जीव 

*(घ) संकटापन्न प्रजातियों की स्थिति का सर्वेक्षण

*(ङ) भारत के जीव और

*(च) पारिस्थितिकी अध्ययन और पर्यावरण प्रभाव आकलन

जेडएसआई यह भी ​​प्रदान करता है:

*(क) पहचान और सलाहकार सेवाएं,

*(ख) पशुओं का वर्गीकरण और पशुवर्गवेत्ता से संबंधित सर्वेक्षण के क्षेत्र में प्रशिक्षण और विस्तार सेवा

*(ग) पुस्तकालय सुविधाएं और

*(घ) पत्रिकाओं और पुस्तकों में अनुसंधान कार्य का प्रस्तुतिकरण और प्रकाशन।

## प्रभाग
भारतीय प्राणि सर्वेक्षण के १६ क्षेत्रीय एवं फिल्ड स्टेशन हैं। 

; क्षेत्रीय स्टेशन

* पूर्वी (शिलांग)
* पश्चिमी (पुणे)
* उत्तरी (देहरादून)
* केन्द्रीय (जबलपुर)
* मरुस्थलीय (जोधपुर)
* दक्षिणी (चेन्नै)
* गंगा का मैदान (पटना)
* अण्डमान एवं निकोबार (पोर्ट ब्लेयर)

; फिल्ड स्टेशन
* सामुद्रिक जीवविज्ञान (चेन्नै)
* अलवणीयजल जीवविज्ञान, हैदराबाद
* सुन्दरबन कैनिंग, पश्चिम बंगाल
* Estuarine Biology, गोपालपुर, ओड़िशा
* पश्चिमी घाट, कोझिकोड
*  Marine Aquarium & Research, दिघा
* अरुणाचल प्रदेश, इटानगर
* अधिक ऊँचाई प्राणिविज्ञान, सोलन

## इन्हें भी देखें
*भारतीय वनस्पति सर्वेक्षण
*भारतीय वन सर्वेक्षण

*भारतीय भूवैज्ञानिक सर्वेक्षण
*भारतीय पुरातत्व सर्वेक्षण
*सर्वे ऑफ इंडिया
*भारतीय भाषाई सर्वेक्षण

## बाहरी कड़ियाँ
*भारतीय प्राणि सर्वेक्षण का जालघर

श्रेणी:भारतीय जन्तु
श्रेणी:भारतीय सर्वेक्षण
विज्ञान भवन, नई दिल्ली

अंगूठाकार|विज्ञान भवन,नई दिल्ली

**विज्ञान भवन, नई दिल्ली** (अंग्रेजी: Vigyan Bhavan) भारत की राजधानी नई दिल्ली में मौलाना आज़ाद रोड पर स्थित एक सरकारी इमारत है। सन् 1956 में बनी यह इमारत राष्ट्रीय व अन्तर्राष्ट्रीय आयोजनों के लिये प्रयोग में लायी जाती है।

विज्ञान भवन में कॉमनवेल्थ मीटिंग नॉन एलाइण्ड मूवमेण्ट और सार्क समिट्स जैसे कई महत्वपूर्ण आयोजन भारत सरकार द्वारा आयोजित किये जा चुके हैं। भारत सरकार का शहरी विकास मन्त्रालय इसकी पूरी देखरेख व अनुरक्षण करता है। 

इस इमारत में वे सभी आयोजन सम्पन्न होते हैं जिनमें भारत के राष्ट्रपति अथवा प्रधान मन्त्री उपस्थित हों। इसके अलावा राष्ट्रीय फिल्म पुरस्कार व हिन्दी दिवस जैसे सरकारी आयोजन भी यहीं होते हैं।

## वास्तुकला
सन् 1955 में इस इमारत का नक्शा केन्द्रीय लोकनिर्माण विभाग के प्रमुख वास्तुविद आर. आई. गहलौत ने तैयार किया था। ब्रिटिश राज के जमाने की भवन निर्माण कला के तत्वों का समावेश करते हुए लुटियन की दिल्ली के भवनों के अलावा हिन्दू वास्तुकला के अतिरिक्त मुगल कालीन निर्माण-विधि का भी भरपूर उपयोग हुआ। केवल इतना ही नहीं बौद्ध कालीन शिल्प व अजन्ता की गुफाओं की कला के साथ-साथ आधुनिक वास्तु-विद्या भी काम में लायी गयी ताकि यह इमारत अपने नाम (विज्ञान भवन) को सार्थकता प्रदान कर सके।

## सम्पूर्ण संरचना
इस इमारत के संकुल का मुख्य सभागार (अंग्रेजी में:Plenary hall) 1200 प्रतिनिधियों के बैठने योग्य आरामदेह आवागमन में सुगम व समस्त सुविधाजनक वार्ता उपकरणों से युक्त है। इसके अतिरिक्त इसमें 65 से 375 प्रतिनिधियों की क्षमता वाले छ: छोटे हाल भी हैं जिन्हें हिन्दी में संगोष्ठी-कक्ष कहा जाता है। इमारत के अन्दर वीआईपी लाउंज, ऑफिस ब्लॉक सेक्रेट्रिएट व डॉकूमेण्टेशन सेण्टर भी बनाया गया है। यही नहीं इस भवन के अन्दर एक स्टूडियो, बिजिनेस सेण्टर व प्रदर्शनी-कक्ष भी है जिसका उपयोग कार्यक्रमों के दौरान सुरक्षा की दृष्टि से किसी भी बाह्य हस्तक्षेप से बचने के लिये किया जाता है। इसके बराबर वाली इमारत विज्ञान भवन अनेक्सी के रूप में जानी जाती है जिसमें चार कमेटी रूम के अलावा अलग से एक मीडिया सेण्टर भी है। 
विज्ञान भवन अनेक्सी से बिल्कुल सटा हुआ हैदराबाद हाउस है जिसमें भारत सरकार के उप राष्ट्रपति का निवास है। विज्ञान भवन के अन्दर आयोजित होने वाले सभी कार्यक्रमों में खानपान व कैटरिंग आदि की सुविधा अशोका होटल और भारतीय पर्यटन विकास विभाग मिलकर उपलब्ध कराते हैं।

## सन्दर्भ

## बाहरी कड़ियाँ
* विज्ञान भवन - *सम्पत्ति निदेशालय* पर
* विज्ञान भवन - *[[विकिमैपिया]]* पर 

श्रेणी:दिल्ली की इमारतें
मुखम्मस

**मुखम्मस** (अंग्रेजी: Mukhammas) (उर्दू:مخمس) उर्दू कविता का एक प्रारूप है। इसकी उत्पत्ति फ़ारसी भाषा से हुई है ऐसा माना जाता है। इसमें प्रत्येक बन्द या चरण 5-5 पंक्ति का होता है पहले चरण की सभी पंक्तियों में एक-सी लयबद्धता होती है। जबकि बाद के सभी बन्द अपनी अन्तिम पंक्ति में शुरुआती बन्द की आखिरी बन्दिश लय में आबद्ध होते रहते हैं।

निम्न उद्धरण में दिये गये शुरुआती बन्द से यह बात एकदम स्पष्ठ हो जाती है। (शेष अंश नीचे उदाहरण वाले अनुभाग में देखें):
 
## उदाहरण
**जज्वये-शहीद**
(बिस्मिल की तड़प)

हम भी आराम उठा सकते थे घर पर रह कर,
हमको भी पाला था माँ-बाप ने दुःख सह-सह कर,
वक्ते-रुख्सत उन्हें इतना भी न आये कह कर,
गोद में अश्क जो टपकें कभी रुख से बह कर,
तिफ्ल उनको ही समझ लेना जी बहलाने को!

अपनी किस्मत में अजल ही से सितम रक्खा था,
रंज रक्खा था मेहन रक्खी थी गम रक्खा था,
किसको परवाह थी और किसमें ये दम रक्खा था,
हमने जब वादी-ए-ग़ुरबत में क़दम रक्खा था,
दूर तक याद-ए-वतन आई थी समझाने को!

अपना कुछ गम नहीं लेकिन ए ख़याल आता है,
मादरे-हिन्द पे कब तक ये जवाल आता है,
कौमी-आज़ादी का कब हिन्द पे साल आता है,
कौम अपनी पे तो रह-रह के मलाल आता है,
मुन्तजिर रहते हैं हम खाक में मिल जाने को!

नौजवानों! जो तबीयत में तुम्हारी खटके,
याद कर लेना कभी हमको भी भूले भटके,
आपके अज्वे-वदन होवें जुदा कट-कट के,
और सद-चाक हो माता का कलेजा फटके,
पर न माथे पे शिकन आये कसम खाने को!

एक परवाने का बहता है लहू नस-नस में,
अब तो खा बैठे हैं चित्तौड़ के गढ़ की कसमें,
सरफ़रोशी की अदा होती हैं यूँ ही रस्में,
भाई खंजर से गले मिलते हैं सब आपस में,
बहने तैयार चिताओं से लिपट जाने को!

सर फ़िदा करते हैं कुरबान जिगर करते हैं,
पास जो कुछ है वो माता की नजर करते हैं,
खाना वीरान कहाँ देखिये घर करते हैं!
खुश रहो अहले-वतन! हम तो सफ़र करते हैं,
जा के आबाद करेंगे किसी वीराने को!

नौजवानो ! यही मौका है उठो खुल खेलो,
खिदमते-कौम में जो आये वला सब झेलो,
देश के वास्ते सब अपनी जबानी दे दो,
फिर मिलेंगी न ये माता की दुआएँ ले लो,
देखें कौन आता है ये फ़र्ज़ बजा लाने को?

## पाद टिप्पणी
भारतीय क्रान्तिकारी राम प्रसाद 'बिस्मिल' का यह उपरोक्त उर्दू मुखम्मस भारतीय स्वतन्त्रता संग्राम के दौरान सर्वाधिक लोकप्रिय हुआ था। यह रचना इतनी भावपूर्ण है कि लाहौर कान्स्पिरेसी केस के समय जब प्रेमदत्त नामक एक कैदी ने अदालत में गाकर सुनायी तो अदालत मे उपस्थित सभी श्रोता रो पड़े थे।

## इन्हें भी देखें
* आन्दोलन (1977 फ़िल्म)

## सन्दर्भ

* खलीक अंजुम मुज्तबा हुसैन *जब्तशुदा नज्में [[१९७६]] हिन्द पाकेट बुक्स जी०टी० रोड शाहदरा [[दिल्ली]] ११००३२ [[भारत]]
* नूरनबी अब्बासी *जब्तशुदा नज्में* [[१९९८]] साहित्य अकादेमी [[नई दिल्ली]] ११०००१ ISBN 81-260-0315-4
=== सन्दर्भ हेतु पुस्तक-सूची ===
*  
*  
*  
*  
*

== बाहरी कड़ियाँ ==

* [https://web.archive.org/web/20140517095936/http://www.youtube.com/watch?v=8B7OlJbIXWo *"दरो-दीवार पे हसरत से नज़र करते हैं"'' क्रान्तिकारी पण्डित राम प्रसाद 'बिस्मिल' का मुखम्मस]- 1977 की फ़िल्म आन्दोलन में भूपिन्दर की आवाज़ में (यू ट्यूब पर)

श्रेणी:उर्दू साहित्य
श्रेणी:उर्दू की कवितायें
सिन्दरली

**सिन्दरली** राजस्थान के पाली जिले का एक गाँव है। 

## स्थिति
"निर्देशांक" - 25 ° 14 '53 "N, 73 ° 24' 53" E
सिन्दरली नाडोल से 16 किमी, सादड़ी कस्बे से लगभग 9 किमी, पाली से ७० किमी, तहसील देसूरी कार्यालय से २३ किमी दूर है।

## जनसंख्या
यह मेड़तियों का ठिकाना है। यहाँ घरो कि संख्या ४२४ है और आबादी लगभग 1,८६० लोगों की आबादी है। यहाँ राजपूत, राजपुरोहित, जणवा, लोहार, हिन्दू नामदेव छीपा, राव, देवासी, मेघवाल, गुरु, ढोली, रावणा राजपूत, भील आदि जातियाँ निवास करती है।

## इतिहास
सिन्दरली का इतिहास ५०० साल पुराना है। यह मारवाड़ राज्य का एक ठिकाना था और यह घाणेराव ठाकुर गोपीनाथ जी के पुत्र हिम्मत सिंहजी को बंट में प्राप्त हुआ। 

यहाँ एक गढ़ भी है जो अब जर्जर अवस्था में है और कालान्तर में इस ठिकाने को खालसा कर दिया गया जो आजादी तक खालसा ही रहा।

## राजनीति
वर्तमान सिन्दरली पंचायत के सरपंच कानाराम जी मेघवाल  है और उप सरपंच जगदीश सिंह जी राजपुरोहित है

तहसील, जिला और राजस्थान की राजनीति में सिन्दरली का काफी योगदान रहा है। मेड़तिया नाथू सिंह जी राठौड़ यहाँ से देसूरी तहसील के प्रधान चुने गए। वही मूल रूप से सिंदरली के मेड़तिया सज्जन सिंह् जी राठौड़ सुमेरपुर विधानसभा क्षेत्र (राजस्थान) से १९७२ में विधायक चुने गए। सज्जन सिंह १९६० से देवली में रहते हैं। वही वर्त्तमान राजनीति में मनोहर सिंह राठौड़, ठाकुर कारण सिंह, गुलाब चौधरी, रमेश पुरोहित, महेंद्र सिंह राजपुरोहित, रमा बाई मेघवाल आदि सक्रिय हैं। यहाँ ग्राम पंचायत में ४ गाव आते है- सिंदरली, मांगलिया गुड़ा, पाटिया गुड़ा, वारा सोलंकियां।

## प्रसिद्ध व्यक्ति
1.सज्जन सिंह् - सज्जन सिंह जी ठाकुर माधो सिंह जी के पुत्र थे इनका जन्म सिन्दरली ग्राम में हुआ बाद में ये देवली रहने लगे य़े सुमेरपुर से विधायक,एक बार प्रधान और दस साल पाली जिले के जिला प्रमुख रहे। 

2.नाथू सिंह मेड़तिया - नाथू सिंह मेड़तिया ठाकुर रिड़मल सिंह जी के पुत्र थे ये नाथू सिंह प्रदेश की राजनीती में प्रमुख स्थान रखते थे ये गाव से पचीस साल लगातार सरपंच चुने गए और दो बार देसूरी के प्रधान पद पर निर्वाचित हुए

3.रावत सिंह मेड़तिया - रावत सिंह मेड़तिया इस क्षेत्र में अपने समय में काफी प्रसिद्ध व्यक्ति रहे हैं ये प्रथम विश्व युद्ध (१९१४ -१९१६) में फ्रांस से अपनी वीरता के कारण आईडीएसएम पदक जीत कर आये थे जो उस समय इंडियन ब्रिटिश आर्मी में विक्टोरिया क्रॉस के बाद दूसरा सर्वोच्च पदक था। रावत सिंह ३४ प्रिंस अल्बर्ट विक्टर ऑन पूना हॉर्स की तरफ से लड़े थे

## मंदिर
गाँव में लक्ष्मी भारती जी, भेरू जी मंदिर, अम्बे माँ मंदिर, रावला परिसर में जोगमाया, ठाकुर जी मंदिर तथा तालाब पर पुरा छत्रिया है।
 
## सन्दर्भ

श्रेणी:पाली ज़िले के गाँव
लक्ष्मी (बहुविकल्पी)

लक्ष्मी (बहुविकल्पी) नाम के कई अर्थ हैं:-

* लक्ष्मी: -(हिन्दू देवी)
* लक्ष्मी (पीड़िता): -तेजाब हमले की पीड़िता और ऐसे हमलों के खिलाफ आवाज उठाने वाली महिला।
केरल के राज्यपालों की सूची

केरल एक दक्षिण भारतीय राज्य है। अन्य राज्यों की तरह **केरल के राज्यपाल** भी संवैधानिक मुखिया और भारत के राष्ट्रपति का प्रतिनिधि होता है। राज्यपाल एक कार्यकारी मुखिया होता है जबकि वास्तविक अधिकार राज्य के मुख्यमंत्री और मुख्यमंत्री परिषद् के पास होते हैं। राज्यपाल की नियुक्ति पाँच वर्षों के लिए राष्ट्रपति द्वारा की जाती है। केरल की वर्तमान राज्यपाल आरिफ मो खान है।

## केरल के राज्यपाल

## इन्हें भी देखें
* केरल के मुख्यमंत्री * केरल

## सन्दर्भ

## बाहरी कड़ियाँ
* केरल के राज्यपाल
अरुणा जयंती

**अरुणा जयंती** (जन्म: 1963) एक भारतीय महिला उद्यमी हैं। वे वर्तमान में फ्रेंच आइटी कंपनी कैपजेमिनी की भारतीय शाखा में मुख्य कार्यकारी अधिकारी हैं।

## सन्दर्भ

श्रेणी:जीवित लोग
श्रेणी:भारतीय महिला उद्यमी
श्रेणी:भारत में सूचना प्रौद्योगिकी
श्रेणी:1963 में जन्मे लोग
नीलम धवन

**नीलम धवन** एक भारतीय महिला उद्यमी हैं। वे वर्तमान में आईटी कंपनी हेवलेट पैकार्ड इंडिया की प्रबंध निदेशक हैं। वे उसके पहले माइक्रोसॉफ्ट इंडिया की प्रबंध निदेशक रह चुकी हैं। एचसीएल और आईबीएम जैसी आईटी कंपनियों में भी उन्होने काम किया है। फॉर्चून पत्रिका ने उन्हें साल 2009 में दुनिया की 50 सबसे प्रभावशाली महिला उद्यमियों में शामिल किया था।

नीलम नई दिल्ली के 'सेंट स्टीफेंस कॉलेज' से अर्थशास्त्र में स्नातक और फैकल्टी ऑफ मैनेजमेंट स्टडीज से एमबीए हैं।

## सन्दर्भ

श्रेणी:जीवित लोग
श्रेणी:भारतीय महिला उद्यमी
श्रेणी:भारत में सूचना प्रौद्योगिकी
प्रिया पॉल

**प्रिया पॉल** एक भारतीय महिला उद्यमी हैं। वे वर्तमान में पार्क होटल एपीजे सुरेन्द्रा की अध्यक्ष हैं।

## सन्दर्भ

श्रेणी:1967 में जन्मे लोग
श्रेणी:जीवित लोग
श्रेणी:उद्यमी
रामदेव मिश्र

**प्रोेफेसर रामदेव मिश्र** (26 august १९०८ - १९९८) भारत के पर्यावरणविद एवं वनस्पतिशास्त्री थे। उन्हें भारत में पर्यावरणविज्ञान का जनक माना जाता है। 

रामदेव मिश्रा ने बनारस हिंदू विश्वविद्यालय, वाराणसी के वनस्पति विज्ञान विभाग में प्रोफेसर डब्ल्यूएच पियर्सल, पारिस्थितिकी के तहत (1937) में पीएचडी प्राप्त की। उनके शोध ने उष्णकटिबंधीय समुदायों और उनके उत्तराधिकार की समझ, पौधों की आबादी की पर्यावरणीय प्रतिक्रिया और उष्णकटिबंधीय वन और घास के मैदान पारिस्थितिकी तंत्र में उत्पादकता और पोषक चक्रण की नींव रखी। मिश्रा ने भारत में पारिस्थितिकी में पहला स्नातकोत्तर पाठ्यक्रम तैयार किया। 50 से अधिक विद्वानों ने उनकी देखरेख में पीएचडी की डिग्री प्राप्त की और देश भर में पारिस्थितिकी शिक्षण और अनुसंधान शुरू करने के लिए अन्य विश्वविद्यालयों और अनुसंधान संस्थानों में चले गए। उन्हें भारतीय राष्ट्रीय विज्ञान अकादमी और विश्व कला और विज्ञान अकादमी की फेलोशिप और पर्यावरण और पारिस्थितिकी में प्रतिष्ठित संजय गांधी पुरस्कार से सम्मानित किया गया। उनके प्रयासों के कारण, भारत सरकार ने पर्यावरण नियोजन और समन्वय के लिए राष्ट्रीय समिति (1972) की स्थापना की, जिसने बाद के वर्षों में पर्यावरण और वन मंत्रालय (1984) की स्थापना का मार्ग प्रशस्त किया।

## बाहरी कड़ियाँ

श्रेणी:भारतीय वैज्ञानिक
माता हारी

**माता हारी** (7 अगस्त 1876 – 15 अक्टूबर 1917)) एक प्रसिद्ध जासूस थी। उसका वास्तविक नाम मार्गरेट गीरत्रुइदा मारग्रीत मैकलाऑयद (Margaretha Geertruida "Margreet" MacLeod) था। वह कामोत्तेजक नृत्यांगना थी। प्रथम विश्वयुद्ध में उसे जर्मनों की तरफ से फ्रांस की जासूसी करने के आरोप में गोली मार दी गयी।
left|thumb|300px|माता हारी

## इन्हें भी देखें
नूर इनायत खान

## सन्दर्भ

## बाहरी कड़ियाँ

श्रेणी:1876 में जन्मे लोगश्रेणी:जासूस
श्रेणी:१९१७ में निधन
वालपारई

right|280px|वालपारई का क्लब ग्राउण्ड
**वालपारई** (Valparai) भारत के तमिल नाडु राज्य के कोयम्बतूर ज़िले में स्थित एक हिल स्टेशन और तालुका है। यह पश्चिमी घाट के अन्नामलाई पहाड़ी क्षेत्र में स्थित है। तलहटी मंकी फॉल्स से शुरू होती है जो वालपारई से 38 किलोमीटर (24 मील) की दूरी पर है।

## इन्हें भी देखें
* कोयम्बतूर ज़िला
* अन्नामलाई की पहाड़ियाँ

## बाहरी कड़ियाँ
*तमिलनाडु के वल्परई को कहते हैं सातवाँ स्वर्ग

## सन्दर्भ

श्रेणी:तमिल नाडु के शहर
श्रेणी:कोयम्बतूर ज़िला
श्रेणी:कोयम्बतूर ज़िले के नगर
श्रेणी:तमिल नाडु में पर्यटन आकर्षण
श्रेणी:तमिल नाडु में हिल स्टेशन
किम फिल्बी

हेरोल्ड एड्रियन रसेल "किम" फिलबी हॉटयू ओएल ओडीएन (1 जनवरी 1912 - 11 मई 1988) एक ब्रिटिश खुफिया अधिकारी और सोवियत संघ के लिए एक डबल एजेंट थे। 1963 में उन्हें कैंब्रिज फाइव के सदस्य के रूप में प्रकट किया गया था, एक जासूसी रिंग जिसने द्वितीय विश्व युद्ध के दौरान और शीत युद्ध के शुरुआती चरणों में सोवियत संघ को ब्रिटिश रहस्यों को उजागर किया था। माना जाता है कि पांच में से, फिलबी सोवियत संघ को गुप्त सूचना प्रदान करने में सबसे सफल रहा है।

ब्रिटिश भारत में जन्मे, फिलबी की शिक्षा वेस्टमिंस्टर स्कूल और ट्रिनिटी कॉलेज, कैम्ब्रिज में हुई थी। उन्हें 1934 में सोवियत खुफिया द्वारा भर्ती किया गया था। कैम्ब्रिज छोड़ने के बाद, फिलबी ने एक पत्रकार के रूप में काम किया, जिसमें स्पेनिश गृहयुद्ध और फ्रांस की लड़ाई शामिल थी। 1940 में उन्होंने यूनाइटेड किंगडम की सीक्रेट इंटेलिजेंस सर्विस (SIS या MI6) के लिए काम करना शुरू किया। द्वितीय विश्व युद्ध के अंत तक वह एक उच्च पदस्थ सदस्य बन गया था। 1949 में फिलबी को वाशिंगटन में ब्रिटिश दूतावास का पहला सचिव नियुक्त किया गया और अमेरिकी खुफिया एजेंसियों के साथ मुख्य ब्रिटिश संपर्क के रूप में कार्य किया। एक खुफिया अधिकारी के रूप में अपने करियर के दौरान, उन्होंने सोवियत संघ को बड़ी मात्रा में खुफिया जानकारी दी, जिसमें अल्बानिया के कम्युनिस्ट शासन को खत्म करने की साजिश भी शामिल थी।

फिलबी जासूसी के संदेह के तहत दो अन्य जासूसों, डोनाल्ड मैकलीन और गाइ बर्गेस को गुप्त रखने के लिए भी जिम्मेदार था, दोनों बाद में मई 1951 में मास्को भाग गए। मैक्लीन और बर्गेस के दलबदल ने फिलबी पर संदेह पैदा किया, जिसके परिणामस्वरूप MI6 से उनका इस्तीफा हो गया। उन्हें 1955 में सार्वजनिक रूप से बरी कर दिया गया था, जिसके बाद उन्होंने लेबनान के बेरूत में एक पत्रकार और एसआईएस के लिए एक जासूस के रूप में अपना करियर फिर से शुरू किया। जनवरी 1963 में, अंततः सोवियत एजेंट के रूप में बेनकाब होने के बाद, फिलबी मास्को चले गए, जहां वे 1988 में अपनी मृत्यु तक रहे।

## प्रारम्भिक जीवन
अंबाला, पंजाब, ब्रिटिश भारत में जन्मे, हेरोल्ड एड्रियन रसेल फिलबी, डोरा जॉन्सटन और सेंट जॉन फिलबी, एक लेखक, अरबवादी और खोजकर्ता के पुत्र थे। सेंट जॉन भारतीय सिविल सेवा (आईसीएस) के सदस्य थे और बाद में मेसोपोटामिया में एक सिविल सेवक और सऊदी अरब के राजा इब्न सऊद के सलाहकार थे।

रुडयार्ड किपलिंग के उपन्यास किम में बॉय-स्पाई के बाद उपनाम "किम", फिलबी ने एल्ड्रो प्रिपरेटरी स्कूल में भाग लिया, जो इंग्लैंड, यूनाइटेड किंगडम के सरे में गोडलमिंग के पास शेकलेफोर्ड में स्थित एक ऑल-बॉयज स्कूल है। अपनी शुरुआती किशोरावस्था में, उन्होंने सऊदी अरब के रेगिस्तान में बेडौइन के साथ कुछ समय बिताया। अपने पिता के नक्शेकदम पर चलते हुए, फिलबी ने वेस्टमिंस्टर स्कूल जाना जारी रखा, जिसे उन्होंने 16 साल की उम्र में 1928 में छोड़ दिया था। उन्होंने कैम्ब्रिज के ट्रिनिटी कॉलेज में छात्रवृत्ति जीती, जहाँ उन्होंने इतिहास और अर्थशास्त्र का अध्ययन किया। उन्होंने 1933 में अर्थशास्त्र में 2:1 डिग्री के साथ स्नातक किया।

कैम्ब्रिज में, फिलबी ने अपने पिता सेंट जॉन के शब्दों में "साम्यवाद की ओर झुकाव" दिखाया, जिन्होंने आगे लिखा: "एकमात्र गंभीर सवाल यह है कि क्या किम निश्चित रूप से अपनी सेवा में रहते हुए सरकार के प्रति विश्वासघाती होने का इरादा रखता है।

## सन्दर्भ

श्रेणी:जासूस
श्रेणी:केजीबी
श्रेणी:1912 में जन्मे लोग
श्रेणी:१९८८ में निधन
श्रेणी:अंबाला के लोग
मलेशिया एयरलाइंस उड़ान 370

**[[मलेशिया एयरलाइंस ]]फ्लाइट 370 (एमएच370/एमएएस370) **   मलेशिया एयरलाइंस द्वारा संचालित एक अंतरराष्ट्रीय यात्री उड़ान थी जो 8 मार्च 2014 को मलेशिया के कुआलालंपुर अंतरराष्ट्रीय हवाई अड्डे से अपने नियोजित गंतव्य बीजिंग कैपिटल इंटरनेशनल एयरपोर्ट के लिए उड़ान भरते समय गायब हो गई थी।  9M-MRO के रूप में पंजीकृत बोइंग 777-200ER के चालक दल ने उड़ान भरने के लगभग 38 मिनट बाद अंतिम बार हवाई यातायात नियंत्रण (ATC) से संपर्क किया जब उड़ान दक्षिण चीन सागर के ऊपर थी। विमान मिनटों बाद एटीसी रडार स्क्रीन से गायब हो गया था, लेकिन मलय प्रायद्वीप और अंडमान सागर को पार करते हुए, अपने नियोजित उड़ान पथ से पश्चिम की ओर विचलित होकर, एक और घंटे के लिए सैन्य रडार द्वारा ट्रैक किया गया था। इसने उत्तर पश्चिमी प्रायद्वीपीय मलेशिया में पेनांग द्वीप के उत्तर-पश्चिम में 200 समुद्री मील (370 किमी; 230 मील) की रडार रेंज छोड़ी।

सभी 227 यात्रियों और सवार 12 चालक दल को मृत मान लिया गया था, फ्लाइट 370 का गायब होना बोइंग 777 से जुड़ी सबसे घातक घटना थी और मलेशिया एयरलाइंस के इतिहास में सबसे घातक घटना थी, जब तक कि इसे मलेशिया एयरलाइंस फ्लाइट 17 द्वारा दोनों मामलों में पार नहीं कर लिया गया था, जिसे तब गोली मार दी गई थी। चार महीने बाद 17 जुलाई 2014 को संघर्ष-ग्रस्त पूर्वी यूक्रेन के ऊपर उड़ान भरी। संयुक्त नुकसान से मलेशिया एयरलाइंस के लिए महत्वपूर्ण वित्तीय समस्याएं पैदा हुईं, जिसका अगस्त 2014 में मलेशियाई सरकार द्वारा पुन: राष्ट्रीयकरण किया गया था।

विमान में 227 यात्रियों के साथ-साथ 12 चालक दल के सदस्य भी हैं।

विमान ने 8 मार्च 2014 को 00:41 एमएसटी (यूटीसी +8) बजे कुआ लालम्पुर से उड़ान भरी व इसे उसी दिन 06:30 बजे चीन की राजधानी बीजिंग पहुँचना था। सुबांग वायु यातायात नियंत्रण केंद्र ने 02:40 रिपोर्ट दी की विमान का केंद्र से सम्पर्क टूट चूका है। 09:30 बजे वियतनाम आपातकाल बचाव केंद्र को लापता विमान से संकेत मिला जिसे आपात लोकेटर ट्रांसमीटर माना गया।

विमान ने चीन के हवाई क्षेत्र में प्रवेश नहीं किया था व यह वियतनाम के हवाई क्षेत्र में दुर्घटनाग्रस्त हो गया था। इसका सम्पर्क चीन के नियंत्रण केंद्र से भी नहीं हो पाया था। विमान में चीन, मलेशिया, इंडोनेशिया और ऑस्ट्रेलिया सहित 14 विभिन्न देशों के यात्री सवार थे।

संयुक्त राज्य अमेरिका के पूर्व उप-विदेश मंत्री स्ट्रोब टाल्बोट के अनुसार मलेशियाई एयरलाइंस की फ्लाइट 370 को आतंकियों ने हाईजैक कर लिया है और इसके जरिये वह भारत के किसी शहर पर 9/11 जैसा हमला कर सकते हैं।
 
## यात्री और चालक दल

मलेशिया एयरलाइन्स ने विमान में मौजूद लोगो की सूची जारी की जिसके अनुसार विमान में 227 यात्रियों के साथ-साथ 12 चालक दल के सदस्य भी हैं। 
 
### चालक दल
चालक दल के सभी सदस्य मलेशिया के नागरिक हैं। विमान के कप्तान मलेशियाई नगर पेनांग के ज़हीर अहमद शाह हैं।

### यात्री
मिली जानकारी के अनुसार विमान पर जो 239 लोग सवार थे उनमें 153 लोग चीन से, 38 मलेशिया से, सात-सात इंडोनेशिया और ऑस्ट्रेलिया से, पांच भारत से और चार संयुक्त राज्य अमेरिका से हैं। जिनमें दो बच्चों और 12 चालक दल के सदस्य भी शामिल थे। कुल 227 यात्रियों में करीब दो तिहाई यात्री चीन के नागरिक हैं जिसमे 19 कलकारों का समूह भी शामिल है जो कि कुआ लालंपुर से बीजिंग वापस लौट रहे थे। 
 
## सन्दर्भ

## बाहरी कड़ियाँ
* [//flightaware.com/live/flight/MAS370/history/20140307/1635Z/WMKK/ZBAA उड़ान का फ्लाईटवेयर]
* *मलेशिया एयरलाइंस* पर MH370 विमान सम्बन्धित सूचना

श्रेणी:वायुयान सेवा
श्रेणी:2014 की महत्वपूर्ण घटनाएँ
राष्ट्रीय मानसिक विकलांग संस्थान

**राष्ट्रीय मानसिक विकलांग संस्थान** (National Institute of Mentally Handicapped / NIMH) भारत का एक स्वायत्त संस्थान है। इसका उद्देश्य मानसिक रूप से अशक्त लोगों का सशक्तीकरण है। यह संस्थान सिकन्दराबाद (तेलंगाना) में स्थित है। इसकी स्थापना 1984 में हुई थी।

राष्ट्रीय मानसिक विकलांग संस्थान के तीन क्षेत्रीय केन्द्र नई दिल्ली, कोलकाता एवं मुम्बई में स्थित हैं। एन.आई.एम.एच. मॉडल स्पेशल एजुकेशन सेन्टर, नई दिल्ली, में स्थित है। यह संस्थान मानसिक मंद व्यक्तियों को समर्थ बनाने में विशेष प्रयास कर रहा है। 

## बाहरी कड़ियाँ
*'''राष्ट्रीय मानसिक विकलांग संस्थान''' का जालघर

श्रेणी:भारतीय मानसिक विकलांग संस्था
फिजी आर्य प्रतिनिधि सभा

**[[फ़िजी|फिजी]] की आर्य प्रतिनिधि सभा** वहाँ के आर्यसमाजियों की प्रतिनिधि संस्था है। इसकी स्थापना १९१२ में मणिलाल डॉक्टर द्वारा की गयी थी। इसका पंजीयन एक धार्मिक संस्था के रूप में किया गया था। महात्मा गांधी ने फिजी में रह रहे भारतीयों को कानूनी सहायता देने मणिलाल डॉक्टर को फिजी भेजा था। वे १९१२ से १९२० तक वहाँ रहे थे।

फिजी आर्य प्रतिनिधि सभा से प्रथम अध्यक्ष स्वामी मनोहरानन्द सरस्वती थे जो १९१३ में भारत से फिजी पहुँचे थे। यह सभा नयी दिल्ली स्थित सार्वदेशिक आर्य प्रतिनिधि सभा का अंग है।

## संचालित शैक्षणिक सम्स्थान
 


## अध्यक्ष और सचिव

वर्तमान समय में सभा से ११ आर्यसमाजी सम्बद्ध हैं। इसके वर्तमान अध्यक्ष कमलेश कुमार आर्य हैं।

## सन्दर्भ

श्रेणी:आर्य समाज
श्रेणी:फिजी में हिन्दू धर्म
अमन महल

thumb|right|300px|अमन महल, मई 2006 में चित्रित
**अमन महल** () हेग, नीदरलैंड में आलमी अदालत का दफ़्तर है। यह सन 1913 में बनाया गया था।
व्यवसाय योजना

**व्यवसाय योजना** (business plan) औपचारिक रूप से लिखा गया वह दस्तावेज है जिसमें व्यवसाय के लक्ष्य लिखें हों, उन्हें प्राप्त करना सम्भव है - इसकी व्याख्या हो, तथा उन लक्ष्यों की प्राप्ति की योजना लिखी हो। व्यवसाय योजना में संस्था के बारे में जानकारी आदि भी दिया जा सकता है।

## इन्हें भी देखें
* व्यवसाय मॉडल

श्रेणी:व्यवसाय

## बाहरी कड़ियाँ
सत्य हरिश्चन्द्र

**सत्य हरिश्चंद्र** भारतेन्दु हरिश्चन्द्र द्वारा लिखित चार अंकों का नाटक है। काशी पत्रिका नामक पाक्षिक हिन्दी पत्र में प्रकाशित यह नाटक पहली बार १८७६ ई. में बनारस न्यु मेडिकल हाल प्रेस में पुस्तक के रूप में प्रकाशित किया गया। हरिश्चन्द्र की लोकप्रियता से प्रभावित होकर काशी के विद्वानों ने 1880 में उन्हें ‘भारतेंदु’ (भारत का चंद्रमा) की उपाधि प्रदान की।

## कथानक
इसमें सूर्यवंशी के राजा हरिश्चन्द्र की कथा है।हिन्दी नाटक के जनक भारतेन्दु हरिश्चन्द्र ने "सत्य हरिश्चंद्र" नाटक की रचना सन 1885  में की थी, जो "हरिश्चंद्र चन्द्रिका" में प्रकासित हुआ था और आज "भारतेन्दु ग्रन्थावली " के प्रथम भाग में उपलब्ध है।
## बाहरी कड़ियाँ
* सत्य हरिश्र्चन्द्न नाटक 

## इन्हें भी देखें
* अंधेर नगरी
* भारत दुर्दशा
## सन्दर्भ
श्रेणी:भारतेंदु हरिश्चंद्र के नाटक
श्रेणी:पौराणिक हिंदी नाटक
वैदिकी हिंसा हिंसा न भवति

**वैदिकी हिंसा हिंसा न भवति **ये भारतेंदु हरिश्चंद्र द्वारा रचित एक नाटक है। इस प्रहसन में भारतेंदु ने परंपरागत नाट्य शैली को अपनाकर मांसाहार के कारण की जाने वाली हिंसा पर व्यंग्य किया गया है। नाटक का आरम्भ नांदी के दोहा गायन के साथ हुआ है - 
:*बहु बकरा बलि हित कटैं, जाके बिना प्रमान।
:*सो हरि की माया करै, सब जग को कल्यान॥

## इन्हें भी देखें
* सत्य हरिश्चंद्र
* भारत दुर्दशा
* अंधेर नगरी

## बाहरी कड़ियाँ
*वैदिकी हिंसा हिंसा न भवति ('हिन्दी समय' पर)

श्रेणी:भारतेंदु हरिश्चंद्र के नाटक
श्रेणी:हिंदी प्रहसन
श्रेणी:हिन्दी नाटककार
श्रेणी:हिन्दी नाटक
श्राबणी बासु

**श्राबणी बासु** लंदन में रहने वाली भारतीय मूल की एक लेखिका और पत्रकार हैं। उन्होने भारत में अंग्रेज़ी साम्राज्य से लोहा लेने वाले हैदर अली और टीपू सुल्तान के ख़ानदान की एक महिला गुप्तचर नूर इनायत ख़ान जिन्होंने बहादुरी के लिए ब्रिटेन में सम्मान हासिल किया की आत्मकथा लिखी। यह पुस्तक काफी लोकप्रिय हुई है।
## प्रमुख कृतियाँ
*स्पाई प्रिंसेस यानी जासूस राजकुमारी- नूर इनायत ख़ान(अँग्रेजी)
*विक्टोरिया एण्ड अब्दुल: दि ट्रू स्टोरी ऑफ दि क्वींस क्लोज्ड कॉन्फिडेंट। 
*करी: दि स्टोरी ऑफ दि नेशंस फेवरेट डिश। 
## सन्दर्भ

श्रेणी:साहित्यकार
श्रेणी:भारतीय महिलाएँ
श्रेणी:बंगाल के लोग
बीइंग डिफरेंट (पुस्तक)

right|thumb|300px|'''बीइंग डिफरेण्ट'''
**बीइंग डिफरेण्ट : ऐन इण्डियन चैलेंज टू वेस्टर्न युनिवर्सलिज्म** (Being Different: An Indian Challenge to Western Universalism) सन् २०११ में प्रकाशित एक पुस्तक है। इसके लेखक राजीव मल्होत्रा हैं जो भारतीय मूल के अमेरिकी लेखक, वक्ता एवं परोपकारी व्यक्ति हैं। इस पुस्तक का प्रकाशन हार्परकोलिंस ने किया है। यह पुस्तक पश्चिमी संस्कृति के भारत सम्बन्धी दृष्टिकोण को उलटने का काम करती है। यह पुस्तक पश्चिम को धार्मिक दृष्टिकोण से देखते हुए भारत को प्रेक्ष्य से बदलकर प्रेक्षक की अवस्था में ला देती है।

देवेन्द्र सिंह और सुरेश चिपलुणकर ने हिन्दी में इस पुस्तक का अनुवाद 'विभिन्नता : पाश्चात्य सार्वभौमिकता को भारतीय चुनौती' नाम से किया है।

## बाहरी कड़ियाँ
*पश्चिमी सभ्यता के मापदण्डों का तुलनात्मक अध्ययन (एमपी पोस्ट)

श्रेणी:पुस्तकें
स्पाई प्रिंसेस : द लाईफ ऑफ नूर इनायत ख़ान

**स्पाई प्रिंसेस : द लाईफ ऑफ नूर इनायत ख़ान** लंदन निवासी भारतीय मूल की महिला पत्रकार श्राबणी बासु की पुस्तक है। लेखिका द्वारा इस पुस्तक में अंग्रेज़ी साम्राज्य से लोहा लेने वाले हैदर अली और टीपू सुल्तान के ख़ानदान की एक महिला गुप्तचर नूर इनायत ख़ान की जीवनी लिखी गई है।

## सन्दर्भ

श्रेणी:पुस्तकें
राजकुमारी एनी

**राजकुमारी एनी** ब्रिटेन की महारानी एलिजाबेथ द्वितीय की सुपुत्री हैं।

## सन्दर्भ

श्रेणी: ब्रिटेन
डेविड कैमरन

**डैविड विलियम डोनाल्ड कैमरन** (; जन्म ९ अक्तूबर, १९६६) २०१० से जुलाई २०१६ तक संयुक्त राजशाही के प्रधान मंत्री रह चुके हैं। वे कंज़र्वेटिव पार्टी के नेता थे तथा ये विटने से संसद सदस्य थे। यूरोपीय संघ की सदस्यता पर हुए जनमत संग्रह में जनता ने संघ को छोड़ने का निर्णय दिया तो उन्होंने इस्तीफे की घोषणा कर दी।

कैमरन ने ब्रेज़नोज़ महाविद्यालय, ऑक्स्फ़ोर्ड से दर्शनशास्त्र, अर्थशास्त्र एवं राजनीतिशास्त्र (*पीपीई* ) विषय में १९८८ में प्रथम श्रेणी (*ऑनर्स*) में स्नातक किया है। इन्हें इनके पढ़ाने वाले प्रोफ़ेसर वर्नॉन बोगडेनॉर "समर्थतम छात्रों में से एक" कहा करते थे। अपने ऑक्सफोर्ड प्रवास काल में ये बुलिंग्डब क्लब के सदस्य रहे थे। इन्हॊने कंज़र्वेटिव अनुसंधान विभाग ज्वाइन किया और नॉर्मन लेमाउण्ट एवं माईकल हावर्ड के विशेष सलाहकार बने। फ़िर ये कार्ल्टन कम्युनिकेशंस के कारपोरेट मामलों के निदेशक पद पर सात वर्ष तक आसीन रहे।

कैमरन पहली बार संसद के लिये १९९७ में स्टैफ़्फ़ोर्ड निर्वाचन क्षेत्र से मैदान में आए। ये यूरोस्केप्टिक मंच पर अपनी पार्टी से उसकी एकल-यूरोपीय मुद्रा (यूरो) में ब्रिटिश सदस्यता विरोधी विचारधारा के कारण उससे अलग हो गए। हालांकि राष्ट्रीय औसत वोटों से कुछ न्यून रहने पर वे हारे भी। इसके बाद उनको संसद सदस्यता हेतु प्रथम विजय २००१ के आम चुनावों में ऑक्स्फ़ोर्डशायर की विट्टने निर्वाचन क्षेत्र से मिली। तब इन्हें आधिकारिक विपक्ष का स्थान मिला। २००५ के आम चुनावों में नीति समन्वय अध्यक्ष भी बने। अपनी युवा एवं उदारवादी प्रत्याशी की छवि के कारण ही २००५ में इन्होंने कंज़र्वेटिव पार्टी के चुनावों में विजय पाई।  तब ये प्रथम बार ब्रिटेन के प्रधान मंत्रीबने।

## प्रधान मंत्री
६ मई, २०१० को हुए के संयुक्त राजशाही के आम चुनावों में, कंज़र्वेटिव पार्टी को ३०६ सीटें मिलीं, किन्तु एक त्रिशंकु संसद बनी। इसमें पांच दिनों के लिबरल-डेमोक्रेटिक पार्टी से बातचीत के अथक प्रयास उपरांत मिली-जुली सरकार का गठन हुआ। तब कैमरन ने द्वितीय विश्व युद्ध उपरांत पहली बनी मिली-जुली सरकार का नेतृत्त्व किया और १९८ वर्ष पूर्व के रॉबर्ट जेकिन्सन (अर्ल ऑफ़ लिवरपूल) के बाद अबतक के सबसे युवा प्रधान मंत्री बने।

## निजी जीवन
इन्होने सैमेन्था कैमरन से विवाह किया, जिनसे इन्हें तीन बच्चे हुए। इनके पहले पुत्र ईवान का ६ वर्ष की आयु में ही देहांत हो गया, जो शारीरिक एवं मानसिक रूप से विकलांग था। उसके बाद दूसरी पुत्री नैन्सी ग्वेन का जन्म २००४ में हुआ एवं तीसरी पुत्री फ़्लोरेन्स का जन्म कॉर्नवॉल में इनके छुट्टी प्रवास काल में हुआ। उसके सेंट एडेलियन में जन्म होने के कारण इसके नाम का मध्य भाग एडेलियन रखा गया।

२०१३ में चैनल ४ पर इनके एक कथनानुसार ये नारीवादी विचारों के हैं।, किन्तु फ़िर भी कुछ लोगों का मानना है कि ये झूठ बोला गया था। ये पहले ब्रिटिश प्रधान मंत्री थे जिन्होंने जलियांवाला बाग काण्ड के लिये सार्वजनिक रूप से ब्रिटेन की ओर से माफ़ी मांगी।

## सन्दर्भ

## बाहरी कड़ियाँ

* डैविड कैमरन एमपी *आधिकारिक जालस्थल*
* नंबर 10 आधिकारिक नंबर १० जालस्थल
* डेविड कैमरन आधिकारिक कंज़र्वेटिव पार्टी जालस्थल
*
*
*
*
*

श्रेणी:ब्रिटेन के प्रधानमंत्री
श्रेणी:ऑक्स्फ़ोर्ड के अल्युम्नी
श्रेणी:एंग्लिकन
श्रेणी:ब्रिटिश प्रोटेस्टेंट्स
श्रेणी:कंज़र्वेटिव पार्टी सांसद
श्रेणी:विपक्ष के नेता (संयुक्त राजशाही)
श्रेणी:लंदन के राजनीतिज्ञ
श्रेणी:1966 में जन्मे लोग
श्रेणी:जीवित लोग
श्रेणी:यूनाइटेड किंगडम के प्रधानमंत्री
जॉर्ज क्रॉस

**जॉर्ज क्रॉस** यूनाइटेड किंगडम सम्मान प्रणाली के अंतर्गत विक्टोरिया क्रॉस सम्मान के बराबर दूसरा सर्वोच्च पुरस्कार है। यह नागरिकों के लिए सर्वोच्च वीरता पुरस्कार है, किन्तु यह सम्मान सैनिक कार्यवाही में सर्वश्रेष्ठ प्रदर्शन के लिए भी वीर जवानों को दिया जाता है। 

## सन्दर्भ

श्रेणी: ब्रिटेन
श्रेणी: यूनाइटेड किंगडम
श्रेणी: सम्मान
मृगनयनी

**मृगनयनी** वृन्दावनलाल वर्मा की प्रसिद्ध ऐतिहासिक रचना है। इसमें १५वीं शती के ग्वालियर राज्य के  राजा मानसिंह तोमर तथा उनकी गुज्जर रानी मृगनयनी की प्रेम कथा है।इसके माध्यम से मानसिंह तोमर का चरित्र चित्रण किया गया है। साथ ही तत्कालीन ग्वालियर रियासत एवं इतिहास की भी झलक देखने को मिलती है।

ग्‍वालियर के दक्षिण-पश्चिम में राई नामक ग्राम मे निम्‍मी और उसका भाई अटल रहते थे। लाखी, निम्‍मी की सखी थी। निम्‍मी और लाखी के सौन्दर्य और लक्ष्‍यवेध की चर्चा मालवा की राजधानी माण्‍डू, मेवाड़ की राजधानी चित्तौड़ और गुजरात की राजधानी अहमदाबाद तक पहुची। उस समय दिल्‍ली के तख्‍त पर गयासुद्दीन खिलजी बैठ चुका था। माण्‍डू के बादशाह बर्बरा और गयासुद्दीन ने निम्‍मी और लाखी को प्राप्‍त करने की योजनाएँ बनाई। राई गाँव के पुजारी ने उनके सौन्दर्य और लक्ष्‍यवेध प्रशंसा ग्‍वालियर के राजा मानसिंह के समक्ष की।

लाखी की माँ मर गई, इसलिए लाखी, निम्‍मी और अटल के पास रहने लगी। गयासुद्दीन खिलजी ने, नटो के सरदार को निम्‍मी और लाखी को लाने के लिए, योजना तैयार की। नटों और नटनियों ने निम्‍मी और लाखी को फुसलाना प्रारम्‍भ किया। 

एक दिन राजा मानसिंह शिकार खेलने राई गाँव पहुँचे। निम्‍मी के सौन्दर्य और शिकार मे लक्ष्‍यवेध से मुग्‍ध होकर विवाह करके उसे ग्‍वालियर ले गये। । वे नटों के दल के साथ नरवर के किले की तरफ आ गये। लाखी को नटों के षडयंत्र का पता लग गया, इसलिए उसने उनके षडयन्त्र को विफल कर उन्‍हे समाप्‍त कर दिया। महाराजा मानसिंह अटल और लाखी को ले गए और ग्‍वालियर मे उनका विवाह हुआ ।

निन्नी, विवाह के पश्‍चात 'मृगनयनी' के नाम से प्रसिद्ध हुई। मृगनयनी के पहले राजा के आठ पत्नियाँ थीं जिनमे सुमनमोहिनी सबसे बड़ी थी। तोमर गोत्र का उदय राजा यहीं से प्रारंभ हुआ था निम्मी गुज्जरी मृगनियनी से गुर्जरों में प्रारंभ हुईं।

यह बात 1905 की लिखी हुई अंग्रेजी राइटर की बुक से भी पता चलती है।

## इन्हें भी देखें
*मान सिंह तोमर
*गुजरी महल
*मृगनयनी (सिंहासन बत्तीसी)

## सन्दर्भ

श्रेणी:ऐतिहासिक कृतियाँ
सर्वथा अनुचित लेख है
उत्तराखण्ड विधानसभा चुनाव, २००७

**उत्तराखण्ड विधानसभा चुनाव, २००७** भारत के उत्तराखण्ड राज्य में हुआ दूसरा विधानसभा चुनाव था। इससे पहले वर्ष २००२ में राज्य में प्रथम विधानसभा चुनाव हुआ था। दूसरा विधानसभा चुनाव २१ फ़रवरी २००७ को हुआ था तथा मतगणना २७ फ़रवरी २००७ को हुई थी। चुनाव मतदान का समय प्रातः आठ बजे से सायं पाँच बजे तक का था। इन चुनावों में कुल मतदाताओं की संख्या ६०,८२,७५५ थी जिसमें से ३०,३२,१९१ पुरुष और २९,६८,३५१ महिलाएँ थी।

इस विधानसभा चुनाव में कुल प्रत्याशियों की संख्या ८०६ थी जिसमें से ७५० पुरुष और ५६ महिलाएँ थी।

## परिणाम

इन चुनावों में भारतीय जनता पार्टी सर्वाधिक सीटें जीतकर राज्य विधानसभा में सबसे बड़े दल के रूप में उभरी। इसके बाद दूसरे और तीसरे स्थानों पर क्रमश: भारतीय राष्ट्रीय काँग्रेस और बहुजन समाज पार्टी थे। चुनाव परिणाम इस प्रकार रहा:

## विधानसभा में महत्वपूर्ण पदधारक

* **अध्यक्ष** : हरबंस कपूर
* **उपाध्यक्ष** : *रिक्त*
* **नेता सदन**: भुवन चन्द्र खण्डूरी
* **नेता विपक्ष** : हरक सिंह रावत
* **मुख्य सचिव** : महेश चन्द्र

### क्षेत्रवार परिणाम

## वर्षवार रुझान

## सन्दर्भ

श्रेणी:उत्तराखण्ड विधानसभा चुनाव
श्रेणी:उत्तराखण्ड की राजनीति
ग्लोसाइन बोर्ड

**ग्लोसाइन बोर्ड** रात में प्रकाश से चमकने वाला एक विज्ञापन-पट है, जो दिन के समय सामान्य विज्ञापन-पट नजर आता है परन्तु रात में वो आकर्षण का विषय बन जाता है। 

## सन्दर्भ

श्रेणी:विज्ञापन
श्रेणी:व्यापार प्रणालियाँ
श्रेणी:व्यापार
त्रिशूल (मिसाइल)

**त्रिशूल (मिसाइल)** कम दूरी का जमीन से हवा में मार करने वाला यह समन्वित मार्गदर्शित मिसाइल विकास कार्यक्रम में (DRDO) रक्षा अनुसंधान विकास संगठन  ओर(BDL) भारत डायनामिक्स लिमिटेड द्वारा विकसित किया गया था। इसका उपयोग कम उड़ान पर हमला करने वाली मिसाइलों के खिलाफ जहाज से एक विरोधी समुद्र तलवार के रूप में भी किया जा सकता है। 

भारत के पूर्वी तट पर भुवनेश्वर से 180 किलोमीटर दूर स्थित चांदीपुर अंतरिम परीक्षण रेंज से इस मिसाइल का परीक्षण एक मोबाइल लॉंचर के ज़रिए किया गया। मोबाइल मिसाइल लॉंचर से चलाई गई इस मिसाइल से एक माइक्रो-लाइट विमान को निशाना बनाया गया। महत्वपूर्ण ये है कि इस मिसाइल का इस्तेमाल थल सेना, नौसेना और वायुसेना, सभी कर सकते हैं।

## इतिहास
त्रिशूल मिसाइल का इतिहास 1983 से शुरू होता है 1983 में त्रिशूल मिसाइल परियोजना को चालू किया गया था। यह परियोजना 1992 तक पूरी होनी थी और मिसाइल ब्रह्मपुत्र क्षेत्र की ओर विदेशी खतरे से निपटने के लिए इसे स्थापित करने की योजना थी। 1985 में त्रिशूल मिसाइल को श्रीहरिकोटा सतीश धवन अंतरिक्ष केंद्र से अपना पहली उड़ान भरी ओर कुछ असफल भरी उड़ान के बाद इसमे लगातार सुधार होते गए। 1989 में अपनी पहली पूर्ण सीमा निर्देशित उड़ान भरी जो सफल हुई। 1992 में मिसाइल को सफलतापूर्वक एक लक्ष्य के खिलाफ परीक्षण किया गया और ओर सफलता मिली। 1997 में समुद्र की ओर से आने वाले विदेशी मिसाइल के खतरे से बचने के लिए रडार सिस्टम लगाया गया। 

1997 में भारतीय नौसेना ने ब्रह्मपुत्र वर्ग क्षेत्र रक्षा के लिए त्रिशूल मिसाइल के विकास में विलंब होने में अपनी नाराजगी व्यक्त की। 1998 तक मिसाइल 24 उड़ान परीक्षणों से गुजर चुका था 1998 में त्रिशूल मिसाइल प्रक्षेपण प्रणाली में भारत डायनेमिक्स लिमिटेड (BDL) महत्वपूर्ण भूमिका निभाई।

1999 में भारतीय सेना और भारतीय वायुसेना द्वारा मिसाइल को सेवा में शामिल किया गया था। अक्टूबर 2001 में डीआरडीओ (DRDO) द्वारा मिसाइल की समीक्षा की गई। मिसाइल प्रणाली की कमी पाया गया क्योंकि ट्रैकिंग रडार बीम में आंतरिक क विराम टूट रहा था जिसके परिणामस्वरूप मिसाइल को लक्ष्य नहीं मिला था और भारी बीएमपी-द्वितीय चेसिस गतिशीलता के लिए सैन्य गुणात्मक आवश्यकताओं को पूरा नहीं कर पा रहा था। 2002 में  नौसैनिक संस्करण का परीक्षण समुद्र किया गया।2003 में भारत सरकार ने घोषणा की कि मिसाइल एक प्रौद्योगिकी प्रदर्शक होगी और इसे अन्य परियोजनाओं से जोड़ा जाएगा। 2005 में मिसाइल का सफलतापूर्वक परीक्षण किया गया था। कार्यक्रम का विकास लागत 2.826 बिलियन (43 मिलियन अमेरिकी डॉलर) था। नौसेना इस मिसाइल का इस्तेमाल समुद्र से आसमान में उड़ान भरते लक्ष्यों को निशाना बनाने के लिए कर चुकी है।

## विशेषता
त्रिशूल प्रक्षेपास्त्र जिसकी मारक क्षमता 9 किलोमीटर है। त्रिशूल नौसेना, थल सेना और वायु सेना के लिये प्रयोग होने वाला अस्त्र है। इसका उपयोग नीची उडान भर रहे विमानो को मार गिराने के लिये किया जाता है। त्रिशूल के नौसेनिक संस्करण को 'टारपीडो एम के 2' नाम से जाना जाता है। तीन मीटर लंबी और दो मीटर चौड़ी ये मिसाइल धरती से आसमान में नौ किलोमीटर तक मार कर सकता है.त्रिशूल (मिसाइल) भारत द्वारा विकसित लघु-सीमा वाली सतह से हवा मार करने वाली मिसाइल है।

## प्रणोदक
एकल चरण ठोस ईंधन में यहा मिसाइल उड़ती है।

## सन्दर्भ

श्रेणी:युद्ध
श्रेणी:हथियार
श्रेणी:भारत के प्रक्षेपास्त्र